RESOLUCIÓN do 15 de xullo de 2025, da Dirección Xeral de Patrimonio Natural, pola que se modifica a Resolución do 28 de setembro de 2017 pola que se publica a relación de tecores e explotacións cinexéticas comerciais da Comunidade Autónoma de Galicia en que se permite a solta de faisán (Phasianus colchicus), en aplicación da disposición transitoria terceira do Real decreto 630/2013, do 2 de agosto, polo que se regula o Catálogo español de especies exóticas invasoras.
Consellería de Medio Ambiente e Cambio Climático — III. Outras disposicións — 24/07/2025

A disposición transitoria terceira do Real decreto 630/2013, do 2 de agosto, polo que se regula o Catálogo español de especies exóticas invasoras, establece que as comunidades e cidades autónomas deberán facer pública a relación de coutos en que se permitirán, logo de autorización administrativa, as soltas con especies alóctonas non catalogadas obxecto de aproveitamento piscícola ou cinexético cando non se vexan afectadas pola prohibición do artigo 54.2 da Lei 42/2007, do 13 de decembro. Esta relación poderá incluír, exclusivamente, os coutos en que se autorizasen estas soltas con anterioridade á entrada en vigor da Lei 42/2007, do 13 de decembro.
Neste sentido, a Dirección Xeral de Patrimonio Natural publicou a Resolución do 28 de setembro de 2017 pola que se publica a relación de tecores e explotacións cinexéticas comerciais da Comunidade Autónoma de Galicia en que se permite a solta de faisán (Phasianus colchicus), en aplicación da disposición transitoria terceira do Real decreto 630/2013, do 2 de agosto, polo que se regula o Catálogo español de especies exóticas invasoras (DOG número 195, do 13.10.2017).
Desde a publicación daquela resolución recompilouse información que permite constatar a existencia de soltas de faisán con anterioridade á entrada en vigor da Lei 42/2007, do 13 de decembro, en terreos non incluídos na antedita Resolución do 28 de setembro de 2017, polo que é preciso a súa modificación co fin de actualizala engadindo o tecor A Ulloa, LU-10.105, na relación de tecores en que se permite a solta de faisán (Phasianus colchicus).
De acordo co disposto no artigo 148.1.11 da Constitución, en virtude do establecido no artigo 27.15 do Estatuto de autonomía de Galicia, esta comunidade autónoma ten competencia exclusiva en materia de caza.
A Consellería de Medio Ambiente e Cambio Climático, en virtude do Decreto 49/2024, do 22 de abril, polo que se fixa a estrutura orgánica das consellerías da Xunta de Galicia, e do Decreto 137/2024, do 20 de maio, polo que se establece a estrutura orgánica da Consellería de Medio Ambiente e Cambio Climático, ten atribuídas as competencias e funcións en materia de ordenación e o aproveitamento dos recursos cinexéticos. En concreto, as competencias e funcións atribuídas en materia de ordenación, conservación, protección, fomento e aproveitamento sustentable dos recursos cinexéticos recaen na Dirección Xeral de Patrimonio Natural.
Con base no exposto e como órgano competente en materia cinexética da Comunidade Autónoma de Galicia, en virtude da competencia atribuída polo Decreto 137/2024, do 20 de maio, polo que se establece a estrutura orgánica da Consellería de Medio Ambiente e Cambio Climático,
Artigo único. Modificación da Resolución do 28 de setembro de 2017, da Dirección Xeral de Patrimonio Natural, pola que se publica a relación de tecores e explotacións cinexéticas comerciais da Comunidade Autónoma de Galicia en que se permite a solta de faisán (Phasianus colchicus), en aplicación da disposición transitoria terceira do Real decreto 630/2013, do 2 de agosto, polo que se regula o Catálogo español de especies exóticas invasoras
Modifícase a Resolución do 28 de setembro de 2017, da Dirección Xeral de Patrimonio Natural, pola que se publica a relación de tecores e explotacións cinexéticas comerciais da Comunidade Autónoma de Galicia en que se permite a solta de faisán (Phasianus colchicus), en aplicación da disposición transitoria terceira do Real decreto 630/2013, do 2 de agosto, polo que se regula o Catálogo español de especies exóticas invasoras, nos termos que se recollen a continuación:
Un. Modifícase o anexo, «Relación de tecores e explotacións cinexéticas comerciais en que poden realizarse soltas de faisán (Phasianus colchicus)».
Disposición derradeira única. Eficacia
Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 15 de xullo de 2025
Provincia da Coruña.
Provincia de Lugo.
Provincia de Ourense.
Provincia de Pontevedra.